Ukuvakashela EMongolia | Amazwe NabantuULIMI ISpanishi Isi-Albania Isi-Amharic Isi-Arabhu Isi-Armenia Isi-Azerbaijani Isi-Azerbaijani (SesiCyrillic) Isi-Estonia Isi-Ewe Isi-Iceland Isi-Iloko Isi-Indonesia Isi-Ukraine Isi-Urdu IsiBemba IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFiji IsiFinishi IsiFulentshi IsiGeorgia IsiGreki IsiHebheru IsiHiligaynon IsiHungary IsiJalimane IsiJapane IsiKikaonde IsiKinyarwanda IsiKirghiz IsiKirundi IsiKorea IsiLatvia IsiLingala IsiLithuania IsiLozi IsiLuvale IsiMacedonia IsiMalagasy IsiMyanmar IsiNgisi IsiNorway IsiNtaliyane IsiPedi IsiPolishi IsiPutukezi IsiRashiya IsiRomania IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiSinhala IsiSlovak IsiSlovenia IsiSuthu (SaseLesotho) IsiSwahili IsiSwahili (SaseCongo) IsiSwidi IsiTagalog IsiThai IsiTigrinya IsiTok Pisin IsiTonga IsiTsonga IsiTswana IsiTumbuka IsiTurkey IsiTwi IsiVietnam IsiXhosa IsiZuluUkuvakashela EMongoliaUGENGHIS KHAN, iqhawe elinesibindi langekhulu le-12, wabeka isisekelo salokho okwakuzoba uMbuso WamaMongol omkhulu. Nakuba isincane kunalokho eyayiyikho ngesikhathi salowo mbuso, namuhla iMongolia iyizwe eliphakathi kweRussia neChina, kanti emhlabeni iphakathi kwamazwe anabantu abambalwa kakhulu.Indawo yaseMongolia inemifula, imifudlana, izintaba eziphakeme, amagquma anotshani kanye namathafa awudedangendlale. Ngaseningizimu kunoGwadule iGobi oludume ngokuba nobufakazi obugcineke kahle bokuthi kwake kwaba khona ama-dinosaur. Abantu bendawo babiza iMongolia ephakeme ngamamitha angu-1 580 ngaphezu kolwandle, ngokuthi “Yizwe Lesibhakabhaka Esiluhlaza.” Leli yigama elifanelekayo ngoba eMongolia ilanga libalela izinsuku ezingaphezu kuka-250 ngonyaka!Ingwe ehlala ezindaweni ezibandayoIzwe laseMongolia linesimo sezulu esishisa kakhulu siphinde sibande kakhulu. Ehlobo amazinga okushisa angakhuphuka aze afike ku-40°C kuyilapho ebusika engehla aze afike ku-40°C ngaphansi kwezinga-qhwa. Cishe abantu abangamaphesenti angaphezu kuka-33 baseMongolia bayimihambima. Abantu bakhona baqala ukusebenza ekuseni ngovivi, abesilisa nabesifazane basenge izimbuzi, izinkomo, amakamela, namahhashi. Ngokuvamile eMongolia kudliwa inyama nezinto ezenziwe ngobisi, inyama yemvu iyona ethandwa kakhulu.Amakhekhe enziwe ngezaqheqhe ezomisiwe, noma ama-aaruul, abekwa elangeni ukuze omeAbaseMongolia bathanda ukungenisa izihambi. Izindlu zabo ezisamatende agoqekayo ayisiyingi ezibizwa ngokuthi ama-ger bazishiya zingahluthulelwe ukuze noma imuphi umuntu odlulayo akwazi ukungena aphumule futhi ajabulele ukudla ashiyelwe kona. Izivakashi zivame ukuphakanyelwa ngetiye elifudumele elinobisi elifakwe kancane usawoti.Iningi labaseMongolia lingamaBuddha. Kukhona abasebenzelana nemimoya, amaSulumane, namaKristu kuyilapho kunabaningi abangazihlanganisi nenkolo. EMongolia, kunoFakazi BakaJehova abangaphezu kuka-350 abafundisa abantu abangaphezu kuka-770 iBhayibheli.Ikamela elinamalunda amabili i-Bactrian, ungalithola lithwele imithwalo ngisho nasemakhazeni ashubisa umnkantshaInani labantu: 2 713 000Inhloko-dolobha: I-UlaanbaatarIzilimi ezisemthethweni: IsiMongolia, isiRashiya, nezilimi zesiTurkicImikhiqizo ethunyelwa kwamanye amazwe: Ithusi, amalahle, igolide, noboya bezimbuzi
